Coba ceritain soal Orang Cam dalam bahasa melayu

Orang Cam (Bahasa Cam: Urang Campa/ꨂꨣꩃ ꨌꩌꨚ, Bahasa Khmer: ជនជាតិចាម, Bahasa Vietnam: người Chăm) adalah kelompok etnik di Asia Tenggara.

Mereka berpusat antara wilayah Kampong Cam negara Kemboja dan di bahagian tengah serta selatan negara Vietnam terutamanya di kawasan Phan Rang-Thap Cam, Phan Thiết, Bandaraya Ho Chi Minh dan An Giang.

Kira-kira 4,000 orang Cam juga tinggal di Thailand; kebanyakan mereka turut berhijrah ke ibu negaranya, Bangkok iaitu pada masa pemerintahan Raja Rama I dan juga wilayah Selatan Thai seperti Pattani, Yala, Narathiwat dan Songkhla untuk berkerja, menuntut ilmu dan menetap sebagai rakyat Thailand berketurunan etnik minoriti Melayu Thai, di mana golongan yang mendapat kerakyatan negara itu dianggap sebagai sub-suku bangsa minoriti tersebut.

Orang Cam membentuk komuniti orang Islam di Kemboja dan Vietnam.

Suku Cam adalah saki-baki dari Kerajaan Campa (kurun ke-7 hingga 15). Mereka berkait rapat dengan Orang Austronesia dan bertutur bahasa Cam, sebuah bahasa rumpun Melayu-Polinesia yang termasuk dalam keluarga Bahasa Austronesia.